stanford-oval/wikipedia huggingface dataset:
מוזיאון הדגמים של קונרד שיק
הדגמים > דגמי אתרים ומתחמים בירושלים

אחד מדגמי העץ במוזיאון מציג אחד לאחד את מתחם כנסיית המשיח, שנבנתה בהנחייתו של שיק על ידי תלמידי בית המלאכה. ייחודו של הדגם הוא במגירה נשלפת, המציגה את המנהרה שנתגלתה בבור המים שבמרתפו (להלן). דגם נוסף מציג את מתחם כנסיית הקבר, כולל החצרות והקפלות שסביבו. דגם זה מוצג בחדר אחר במתחם 'כנסיית המשיח', בשל גודלו הרב.
הדגמים > דגם המשכן

אחד הדגמים במוזיאון מציג את המשכן ששימש כעין "מקדש נייד" של בני ישראל בצאתם ממצרים. ייחודו של הדגם הוא בנושאו - לא מבנה אורבני השוכן בירושלים, אלא מבנה ארעי מתולדות עם ישראל. הדגם מציג את המשכן על פי מידותיו המדויקות במקרא, והוא כולל פסלי פרות ובעלי חיים שהובאו לקורבן ושאר חפצים וחלקים ששכנו בחצר המשכן.
המנהרה ובור המים

מוזיאון הדגמים של שיק שוכן במבנה אבן עתיק, שנמכר בשנת 1854 לקהילת כנסיית המשיח. בקומת המרתף פעל במשך שנים רבות בית מלאכה של פלוני מוסלמי, ומתחת לבית המלאכה היה בור מים עתיק. לאחר שהנכס הועבר לידי הכנסייה, בוצעה בבור המים חפירה ארכאולוגית, שחשפה במפתיע מנהרה ארוכה, כ-70 מטרים אורכה. המנהרה, שמהלכה מערב-מזרח, נחקרה ביסודיות על ידי אנשי ה-PEF, ואלה תיארכו אותה לימי בית המקדש השני, על סמך ממצאים אחדים, ובהם קטע מעמוד חרוך, שתוארך לימי החורבן. השערת החוקרים הייתה כי המנהרה שימשה כחלק ממערכת אספקת המים לירושלים ולמקדש, ואולי אף כמנהרת בריחה ומסתור למורדים.
דגמים נוספים של שיק ותלמידיו

לא כל הדגמים שיצר שיק הגיעו בסופו של דבר למוזיאון. חלק מהם מוצגים בחדרים סגורים במרחב 'כנסיית המשיח', ויש כמה דגמי אבן המוצגים בחצר קפלת ההלקאה בויה דולורוזה שבעיר העתיקה.
בקולג' שמידט שמחוץ לשער שכם מוצגים בקומת המרתף דגמים של מתחם הר הבית בתקופות שונות, החל מימי בית ראשון ועד מראה הר הבית במאה ה-19. מאחר שלא נשתמרו עדויות ארכאולוגיות למראה הר הבית בימי קדם, בחר שיק להציג את בית המקדש השני כמבנה בסגנון הרנסאנס, דבר הרחוק כמובן מן המציאות. דגמים נוספים של שיק, ובהם דגמי כנסיית הקבר, כנסיית המולד, הר הבית ואחרים פזורים ברחבי ארצות הברית ואירופה.
לשיק היו גם תלמידים שלמדו תחת ידיו את מקצוע הדיגום (נגרות), אחד מהם הוא גון מרטין טנץ. רוב דגמיו של טנץ הם רק זכר קטן לדגמים המפוארים ששיק בנה, אך אפשר לראות בהם גם את היצירתיות של שיק. לאחרונה[דרושה הבהרה] נפתחה במוזיאון תערוכת דגמים משולבת של שיק ותלמידיו, הכוללת בעיקר דגמים שנבנו על ידי טנץ.
גלריית תמונות

דגם מתחם 'כנסיית המשיח' כולל המגירה הנשלפת
מתחם 'כנסיית המשיח' בצילום תקריב
ראו גם

דגם אדריכלי
לקריאה נוספת

חיים גורן וריכב רובין, "דגמים ומפות תבליט של ירושלים ושל ארץ ישראל מעשי ידי קונרד שיק", בתוך מחקרים בגאוגרפיה של ארץ ישראל, כרך ט"ו (1998), ירושלים 75-47
חיים גורן (עורך), למען ירושלים - חייו של קונרד שיק, הוצאת אריאל (130-131), 1998
| אתרי הרובע הארמני |
| --- | --- | --- |
| רחובות ושערים | שער יפו • שער ציון • רחוב הפטריארכיה הארמנית • רחוב סנט ג'יימס • כיכר עומר אבן אל ח'טאב |  |
| אתרים | מגדל דוד • המוזיאון הארמני • מוזיאון הדגמים של קונרד שיק • קישלה |  |
| אתרים נוצריים | כנסיית המשיח • מנזר מרקוס הקדוש • הפטריארכיה הארמנית של ירושלים • קתדרלת יעקב הקדוש |  |
| אתרים יהודיים | ישיבת ברכת התורה |  |
עידו שחר

עידו שחר (נולד ב-20 באוגוסט 2001) הוא כדורגלן ישראלי המשחק בעמדת הקשר במכבי תל אביב מליגת העל ובנבחרת ישראל הצעירה.
קריירת מועדונים

שחר נולד וגדל בקיבוץ גת שבדרום. הוא החל לשחק כדורגל בקבוצת הילדים של מ.ס. קריית גת, ובגיל 11 הצטרף למחלקת הנוער של מכבי תל אביב. בקיץ 2019 הושאל לבית"ר תל אביב בת ים מהליגה הלאומית. ב-22 באוגוסט 2019 ערך את הופעת הבכורה שלו בקבוצה בתיקו 2–2 מול הפועל רמת השרון. ב-29 בנובמבר הבקיע את שער הבכורה שלו בקבוצה בניצחון 3–2 מול הפועל פתח תקווה.
בקיץ 2020 הצטרף להפועל חיפה מליגת העל, במדיה רשם 21 הופעות בליגת העל. בקיץ 2021 חזר למכבי תל אביב במדיה רשם 3 הופעות בליגת העל וכבש שער אחד בניצחון 3–1 מול הפועל ירושלים. ב-19 בינואר 2022 האריך את חוזהו במכבי תל אביב והושאל למכבי פתח תקווה עד לסיום העונה. במדי מכבי פתח תקווה הבקיע 4 שערים מתוך 15 הופעות, אם כי בסיום העונה ירדה הקבוצה לליגה הלאומית.
בקיץ 2022 הושאל לאפולון לימסול מליגת העל של קפריסין עד לסיום העונה. ב-3 באוגוסט 2022 ערך את הופעת הבכורה שלו בקבוצה הקפריסאית בהפסדה 0–4 למכבי חיפה, במסגרת מוקדמות ליגת האלופות.
נבחרות ישראל

שיחק בכל נבחרות הנערים והנוער של ישראל (למעט הנבחרת עד גיל 20). שחר משחק גם בנבחרת הצעירה עד גיל 21, ולזכותו 19 הופעות ושלושה שערים במדיה.
ב-14 במרץ 2024 זומן לראשונה לסגל הנבחרת הבוגרת, על ידי המאמן הלאומי אלון חזן.
נכלל בסגל הנבחרת האולימפית של ישראל לטורניר הכדורגל באולימפיאדת פריז (2024).
תארים

אליפות: 2023/2024
אלוף האלופים:2024
הערות שוליים

↑  רז אמיר, ‏שחר חידש חוזה במכבי ת"א והושאל למכבי פ"ת, באתר ONE‏, 19 בינואר 2022
↑  יניב טוכמן‏, יפגוש את מכבי חיפה? עידו שחר הושאל לאפולון לימסול, באתר וואלה, 20 ביולי 2022
↑  יניב טוכמן‏, פורסם הסגל לאיסלנד: עידו שחר ותומר יוספי זומנו לראשונה, באתר וואלה, 14 במרץ 2024
↑  מאלעד מדמון ועד עדי יונה: סגל ישראל לאולימפיאדה, באתר ערוץ הספורט, 2 ביולי 2024
| נבחרת ישראל – אולימפיאדת פריז 2024 |
| --- | --- | --- |
|  1 ניראון •  2 פיינגולד •  3 גולדברג •  4 למקין •  5 רביבו •  6 גאנדלמן •  7 דוידה •  8 אזולאי •  9 תורג'מן •  10 גלוך •   11 עבדה •  12 בן הרוש • 13 מדמון •  14 פרדה • 15 יונה • 16 ישראלוב • 17 שחר • 18 אליאסי • 19 טוקלומטי • 20 יהושע • 21 מלמוד • 22 ששון • מאמן: לוזון |  1 ניראון •  2 פיינגולד •  3 גולדברג •  4 למקין •  5 רביבו •  6 גאנדלמן •  7 דוידה •  8 אזולאי •  9 תורג'מן •  10 גלוך •   11 עבדה •  12 בן הרוש • 13 מדמון •  14 פרדה • 15 יונה • 16 ישראלוב • 17 שחר • 18 אליאסי • 19 טוקלומטי • 20 יהושע • 21 מלמוד • 22 ששון • מאמן: לוזון | ישראל |
|  משלחת ישראל לאולימפיאדת פריז (2024)  |
| --- | --- | --- |
|  אופניים | איתמר איינהורן • רותם גפינוביץ • תומר זלצמן • מיכאל יעקובלב |  |
|  אתלטיקה | גשאו איילה • גירמה אמרה • בלסינג אפריפה • מאור טיורי • מארו טפרי • לונה צ'מטאי-סלפטר |  |
|  בדמינטון | מישה זילברמן |  |
|  ג'ודו | טוהר בוטבול • מאיה גושן •  רז הרשקו • ים וולצ'ק •   ענבר לניר • שגיא מוקי •  תמנע נלסון-לוי •  פיטר פלצ'יק • גפן פרימו • שירה ראשוני • ברוך שמאילוב • גילי שריר   נבחרת ישראל בג'ודו (טוהר בוטבול • מאיה גושן • רז הרשקו • ים וולצ'ק • ענבר לניר • שגיא מוקי • תמנע נלסון-לוי • פיטר פלצ'יק • גפן פרימו • שירה ראשוני • ברוך שמאילוב • גילי שריר) |  |
|  גלישת גלים | ענת ליליאור |  |
|  התעמלות אמנותית | דריה אטמנוב    נבחרת ישראל בהתעמלות אמנותית (שני בקנוב, דיאנה סברצוב, הדר פרידמן, רומי פריצקי, אופיר שחם) |  |
|  התעמלות מכשירים |  ארטיום דולגופיאט • ליהיא רז |  |
|  טאקוונדו | אבישג סמברג |  |
|  טריאתלון | שחר שגיב |  |
|  ירי תחרותי | סרגיי ריכטר |  |
|  כדורגל | נבחרת ישראל בכדורגל (מוחמד אבו ניל, איתן אזולאי, ניב אליאסי, נועם בן הרוש, עמרי גאנדלמן, שון גולדברג, אוסקר גלוך, אושר דוידה, עדי יונה, אור ישראלוב, סתיו למקין, אלעד מדמון, עומר ניראון, ליאל עבדה, עילי פיינגולד, איינאו פרדה, רוי רביבו, עידו שחר, דור תורג'מן) |  |
|  סיף | יובל פרייליך |  |
|  שחייה | אביב ברזלי • איתן בן שטרית • דריה גולובטי • אנסטסיה גורבנקו • אלכסיי גליבינסקי • דוד גרצ'יק • מירון חרותי • גל כהן גרומי • דניס לוקטב • אנדראה מורז • אדם מראענה • בר סולובייצ'יק • איילה ספיץ • לאה פולונסקי • רון פולונסקי • תומר פרנקל • מרטין קרטאבי |  |
|  שחייה אומנותית | שלי בובריצקי • אריאל נשיא |  |
|  שחייה במים פתוחים | מתן רודיטי |  |
|  קשתות | רועי דרור • מיכאלה משה |  |
|  רכיבה | אשלי בונד • דניאל בלומן • רובין מוהר • איזבלה רוסקוף |  |
|  שיט | עומר ורד וילנצ'יק • דור זרקה • ניתאי חסון • נועה לסרי • גל צוקרמן •  שרון קנטור •  תום ראובני • שי קקון |  |
חזית סערה

| --- | --- |

כריכת הספר חזית הסערה בעברית
 מידע כללי
 מאת:  ג'ים בוצ'ר
 שפת המקור:  אנגלית
 תורגם לשפות:  כן
 סוגה:  רומן 
 מקום התרחשות:  מטרופולין 
 הוצאה
 הוצאה:  קבוצת פינגווין 
 הוצאה בשפת המקור:  Penguin Random House
 תאריך הוצאה:  2000
 מספר עמודים:  322
 הוצאה בעברית
 הוצאה:  יניב הוצאה לאור
 תאריך:  2015
 תרגום:  ורד טוכטרמן
 מספר עמודים:  271
 סדרה
 סדרת ספרים:  תיקי דרזדן
 הספר הבא:  ירח של שוטים
 מספר ספרים:  16
 
חזית הסערה (באנגלית: Storm Front) הוא ספר פנטזיה מאת הסופר ג'ים בוצ'ר שיצא לאור ב-2000. זהו הספר הראשון בסדרת תיקי דרזדן, העוקבת אחרי מעלליו של הארי דרזדן, מכשף מקצועי ובלש פרטי. הסדרה זכתה לפופולריות רבה, ובוצ'ר הוציא החל מ"חזית סערה" ב-2000, ספר חדש בסדרה מדי שנה עד לשנת 2015, אז יצא להפסקה של 5 שנים. לפי דבריו של בוצ'ר בראיונות ופרסומים בבלוג שלו, הוא מתכנן להמשיך לפחות ל-20–21 ספרים בסדרה, ולסיים אותה בטרילוגיית סיום אפוקליפטית.
ב"חזית הסערה" מוצג לראשונה הארי דרזדן, הגיבור הראשי של הסדרה, דרך נקודת מבטו אנו קוראים את הסיפור. הארי הוא בלש פרטי ומכשף, שמתפרנס בדוחק מעבודתו ומתמודד בספר זה עם מכשף אפל שמשתמש בכוחות שלו ליצור סם מסוכן וממכר.
 הספר עובד לסדרת טלוויזיה בת עונה אחת ששודרה בערוץ SyFy האמריקאי ב-2007, ולא חודשה לעונות נוספות.
עלילה

דרזדן נשכר על ידי אשה שמגיעה למשרדו, למצוא את בעלה הנעדר, ויקטור סלס, מכשף חובב. לאחר מכן, דרזדן נקרא על ידי קרן מרפי, מנהלת היחידה לחקירות מיוחדות (ח"מ), ממשטרת שיקגו. השותף של מרפי, מראה לדרזדן את גופותיהם של שני אנשים שמתו לאחר שליבם נקרע מקרבם, ככל הנראה באמצעות קסם. דרזדן מבין שהוא החשוד המיידי ברציחות מבחינת הצוהר החשדן שלו מורגן, שמאשים את דרזדן בשימוש בכישוף שחור - עבירה שעונשה מוות. לדרזדן יש צוהר, מאחר שבעברו הוא הרג את המנטור הקודם שלו, ג'סטין דה-מורן, שניסה להכריח את דרזדן הצעיר לעסוק בכישוף אפל. לאחר הפרשייה, גזרה המועצה הלבנה של המכשפים על דרזדן להיות תחת פיקוחו ההדוק של הצוהר מורגן, כדי לוודא שהוא אכן לא מנצל לרעה את יכולות הכישוף שלו.
דרזדן מתחיל לחקור ומגלה שהרציחות קשורות לסם רחוב חדש בשם "עיןשלישית" שמאפשר לאנשים רגילים לקבל ראיית מכשפים, שבאמצעותה הם רואים את העולם כמות שהוא, לרבות יצורים קסומים. ככל שהחקירה מתקדמת, מתברר שוויקטור סלס הוא שייצר את הסם כדי לגבור על בוס המאפייה, ג'וני מרקון ולהשתלט על שוק הסמים המקומי. סלס, מודע לכך שעוקבים אחריו, השתמש בכישוף מסוכן כדי להרוג את אויביו, בעיקר אנשיו של מרקון, וכל אחד אחר שעלול לסכן את עסקיו - במטרה לדחוק את מרקון מחוץ למעגל והשתלטות על מסחר הסמים בשיקגו.
דרזדן מפריע להטלת הכשף של סלס ותוקף אותו. בתום מאבק, דרזדן שורף את ביתו של סלס ובורח למרפסת בקומה השנייה, בהשאירו את סלס להתמודד עם השריפה והיצורים שהוא זימן כדי לתקוף את הארי, עקרבי ענק ושד שמתקרבים לתקוף את סלס עצמו. דרזדן כלוא במרפסת, עד שמורגן מופיע ומציל אותו, ולאחר מכן נאלץ להעיד, בניגוד לרצונו, בעד הארי מול המועצה הלבנה של המכשפים, כדי לזכות אותו מהאשמה על השימוש בכישוף שחור.
דמויות ראשיות

הארי דרזדן - הגיבור שמספר את הסיפור מנקודת המבט שלו; מכשף מקצועי ובלש פרטי, היחיד מבין המכשפים שרשום בספר הטלפונים
מוניקה סלס - לקוחה של דרזדן, ואשתו של ויקטור סלס
סגן קרן מרפי - מנהלת של מחלקת חקירות מיוחדות, משטרת שיקגו
בלש רון קרמייקל - השותף של מרפי בח"מ
ג'וני מרקון - מאפיונר דומיננטי, ששולט בעולם הפשע בשיקגו
הנדריקס - שומר הראש הגדול מאוד של מרקון.
מאק - הבעלים והעובד היחיד ב"מסבאת מאקניאלי", מקום המפגש הלא רשמי של מכשפים ושאר יצורים קסומים
סוזן רודריגז - עיתונאית אמביציוזית בצהובון ה"ארקיין", ומושא אהבתו של דרזדן
טוט-טוט - גמד מעולם הפיות שמסייע לדרזדן
דונלד מורגן - חלק מהמועצה הלבנה של המכשפים, ממונה לשמור אישית על הארי ולהרוג אותו מיידית, אם הארי יעבור לצד האפל
מיסטר - החתול של הארי
בוב - רוח אוויר תבונית, הכלואה בגולגולת. הוא מסייע להארי במידע על העולם הפנטסטי, ומעיר הערות סקסיסטיות.
עיבודים

עלילת הספר עובדה לפיילוט של 90 ד' עבור ערוץ SyFy, ומאוחר יותר נערך ושודר כאחד הפרקים בעונה הראשונה של הסדרה "תיקי דרזדן" ב-2007.
הספר עובד למיני-סדרה של 8 חוברות קומיקס, על ידי מארק פאוורס וציורים מאת אדריאן סייף וברט בות'.
הערות שוליים

↑  Storm Front מתוך האתר של הוצאת פנגווין
↑  Storm Front מתוך אתר Goodreads
↑  FAQ שאלות ותשובות מתוך הבלוג של בוצ'ר
↑  ‘The Dresden Files’ Fantasy Novels Optioned By Fox21 TV Studios For Series Development
| --- | --- |
בקרת זהויות :  MusicBrainz work: e8d542a4-e6e8-46be-abd5-2b16f50eafb0
ארז קמיניץ

| --- | --- |
אין תמונה חופשית
 לידה:  מאי 1970 (בן 54) חולון, מדינת ישראל ישראל
 מדינה:  ישראל 
 השכלה:  אוניברסיטת תל אביב, האוניברסיטה העברית
 תקופת כהונה:  אוקטובר 2013 – אוקטובר 2021 (כ־8 שנים)
 תפקידים בולטים:  משנה ליועץ המשפטי לממשלה
 
ארז קמיניץ (נולד במאי 1970) הוא משפטן ישראלי. בין השנים 2013–2021 שימש כמשנה ליועץ המשפטי לממשלה לענייני המשפט האזרחי.
ביוגרפיה

ארז קמיניץ נולד בשנת 1970 לאהרון וחוה קמיניץ וגדל בחולון. למד לתואר ראשון במשפטים באוניברסיטת תל אביב ולאחר מכן לתואר שני במשפטים באוניברסיטה העברית אותו סיים בהצטיינות. לאחר סיום לימודיו עבד שלוש שנים במשרד עורכי דין פרטי.
בשנת 2001 הצטרף למחלקת ייעוץ וחקיקה (משפט אזרחי) במשרד המשפטים. הוא ריכז את טיפול המחלקה, הן בייעוץ למשרדי הממשלה והן בהליכי חקיקה, במספר נושאים, ובהם דיני קניין, דיני ירושה, דיני נאמנות, דיני התיישנות ודיני התכנון והבנייה. בהמשך אף מונה לראש אשכול נדל"ן. במקביל שימש חבר בוועדות הקודיפיקציה של חוק ההתיישנות וחוק הירושה.
ביוגרפיה > פעילות כמשנה ליועץ המשפטי לממשלה

באוקטובר 2013 אישרה הממשלה את מינויו של קמיניץ למשנה ליועץ המשפטי לממשלה לעניינים אזרחיים לאחר שוועדת איתור ממשלתית המליצה פה אחד על מינויו. לטענתו של יהודה וינשטיין, היועץ המשפטי לממשלה דאז, ראש הממשלה בנימין נתניהו התנגד למינוי אך לאחר שוינשטיין איים כי יגיד לתקשורת שנתניהו פעל מתוך ניגוד עניינים, תמך נתניהו במינוי.
ביוני 2014 הוציא קמיניץ הנחיה לפיה לראש רשות מושעה אסור להתערב בשום צורה בניהול הרשות. במאי 2015 הורה למזכיר הממשלה אביחי מנדלבליט לצרף לקבינט הדיור את השר להגנת הסביבה. בנובמבר 2015 ביטל את הנחיית המועצה הארצית לתכנון ולבנייה לוועדות המקומיות לחשב זכויות הבנייה בפרויקטי הריסה ובנייה במסגרת תמ"א 38 על פי הפרשנות המרחיבה, וקבע כי המצב החוקי הנוכחי מחייב פרשנות מצמצמת.
בשנת 2016 עמד בראשות ועדה לקביעת דרכי התמודדות עם תופעת הבנייה הבלתי חוקית. כהמשך לכך, בתחילת שנת 2017 יזם תיקון חקיקה להחמרת הענישה על עבירות תכנון ובניה, שנקרא על שמו "חוק קמיניץ". במהלך שנת 2017 הועברה לקמיניץ האחריות על תחום המקרקעין ביהודה ושומרון, תחום שהיה עד אז באחריות המשנה דינה זילבר.
קמיניץ צוין ברשימת "100 המשפיעים בישראל" לשנת 2017 של העיתון "TheMarker" במקום 44.
מרצה בכנס השנתי של לשכת עורכי הדין ומשתתף כמרצה אורח ב"קליניקת ייעוץ וחקיקה" של אוניברסיטת בר-אילן.
בסוף אוקטובר 2021 סיים קמיניץ את תפקידו בייעוץ המשפטי לממשלה.
משפחה

קמיניץ מתגורר במודיעין-מכבים-רעות, נשוי לדלית זמיר, היועצת המשפטית של משרד האנרגיה והתשתיות, ואב לשלושה.
מאמרים והרצאות

דיני ההתיישנות בקודקס האזרחי – שיקולים בקביעת ההסדרים החדשים ובפרשנותם | ארז קמיניץ (כרך ד)פורסם ב-01/01/2006 מאת אתר משפט ועסקים, "משפט ועסקים", בהוצאת המרכז הבינתחומי הרצליה
הרצאה במושב לשכת שמאי ישראל (סרטון)
פאנל בנושא חוק המכר, תכנון ובניה והתחדשות עירונית (סרטון)
הרצאה מכון ון ליר, בנושא "מירון – למי היא שייכת?", סרטון  באתר יוטיוב
2004 - שלושה בתים וגעגוע, "שורשים במשפט", באתר משרד המשפטים, 11 באפריל 2019
מירב ארלוזורוב, האיש החזק של עולם הנדל"ן בישראל: "אני קמיניץ ההורס, בגלל ניצול פוליטי ציני", באתר TheMarker‏, 28 באוקטובר 2021
הערות שוליים

1 2 3  יובל יועז, ‏מסתמן: עו"ד ארז קמיניץ ימונה למשנה ליועמ"ש לעניינים אזרחיים, באתר גלובס, 15 באוקטובר 2013
↑  אישור מינוי משנה ליועץ המשפטי לממשלה (משפט אזרחי) במשרד המשפטים באתר משרד ראש הממשלה
↑  "הוא דפק בכעס על השולחן ואמר: "לא יהיה כדבר הזה. קמיניץ הוא נושא כליה של הגברת דנה, כלי שרת בידה. הוא לא ימונה, פשוט וברור". כשראש הממשלה סיים אמרתי לו שלא אביא היום לאישור הממשלה את מינויָם של המשנים, וכשישאלו אותי עיתונאים בסוף הישיבה: "מדוע סדר היום לא קוּים? איזו דרמה מסתתרת כאן?" אומר להם שאני חושב שראש הממשלה פועל תוך ניגוד עניינים." 

"נכנסנו לישיבת הממשלה. כשמינוי שני המשנים הועלה לדיון, דיבר נתניהו בשבחם, אמר שהם יתרמו תרומה משמעותית לשירות הציבורי, והכול הצביעו בעד מינויָם. בדיעבד יאמר ראש הממשלה כי הוא מתחרט על מה שהיה וכי שמח להיווכח שטעה."

וינשטיין, יהודה. היועץ, ידיעות ספרים, 2022. עמוד 165
↑  חן מענית, ‏היועמ"ש לראשי ערים מושעים: אל תתערבו בניהול הרשות, באתר גלובס, 16 ביוני 2014
↑  המשנה ליועמ"ש דורש: לשלב את השר להגנת הסביבה בקבינט הדיור, באתר nrg
↑  אורי חודי, ‏המשנה ליועמ"ש בהחלטה שמחזירה את אי-הוודאות לתמ"א 38, באתר גלובס, 30 בנובמבר 2015
↑  היועמ"ש יאמץ שורת החלטות בנוגע לאכיפה בתחום הבניה הבלתי חוקית(הקישור אינו פעיל)
↑   יהונתן ליס, החוק שיחמיר ענישה על עבירות בנייה יובא השבוע לאישור סופי בכנסת, באתר הארץ, 2 באפריל 2017
↑  ערוץ 20
↑  רשימת 100 המשפיעים בישראל נחשפת - TheMarker, באתר www.themarker.com
↑  רשימת 100 המשפיעים בישראל נחשפת - TheMarker, באתר www.themarker.com
↑  חוברת בהוצאת לשכת עורכי הדין
↑  אוניברסיטת בר-אילן
| --- | --- |
בקרת זהויות :  NLI: 987007309503405171
מיכל פלטי

| --- | --- |

 לידה:  10 בנובמבר 1966 (בת 58) ישראל
 מדינה:  ישראל ישראל
 עיסוק:  עיתונאית   יזמית
 מספר צאצאים:  2
 קישורים חיצוניים
 פייסבוק:  100001691847266
מיכל פלטי (נולדה ב-10 בנובמבר 1966) היא עיתונאית ויזמית ישראלית. כתבותיה פורסמו בעיתונים הארץ ודה-מרקר. עבדה גם בדמוקרטTV. משמשת כיועצת תקשורת עבור "אורנשטיין חושן".
ביוגרפיה

מיכל פלטי נולדה בתל אביב וגדלה בשכונת מעוז אביב. למדה בתיכון עמל ליידי דייוויס תל אביב. שירתה בנח"ל. פלטי בעלת תואר ראשון ותואר שני בהצטיינות בחוג לתורת הספרות הכללית באוניברסיטת תל אביב. היא גם התמחתה בלימודי שוק ההון בבית ההשקעות "מיטב".
פלטי הייתה כתבת בעיתון הארץ בנושאי אוכל ומוזיקה בין השנים 1992 ל-2011. בתחום המוזיקה כתבה על מוזיקת רוק. החל משנת 2003, כתבה גם בתחום הכלכלה, בתחילה במוסף "כלכלה חדשה", ובהמשך ב"דה מרקר".
פלטי הקימה ב-2020 מיזם סחר הוגן עם לילך רובין בשם East Jerusalem Goods Company, המשווק לעולם מוצרי בוטיק ממזרח ירושלים.
הייתה עורכת וכתבת בתוכניות אקטואליה וכלכלה כ"שיחת היום", ו"סוגרים חשבון". פלטי גם עסקה בהכשרת תחקירנים ובהקמת מחלקות תחקירים ב"דמוקרטTV" וב"שיחת היום".
מיכל פלטי אם לשניים וגרה בתל אביב.
הערות שוליים

1 2 3  סיון קלינגבייל, יום בחיי מיכל פלטי, שני מתבגרים זה כמויות מזון שעולות כמו במרוץ חימוש, באתר הארץ, 19 ביולי 2020
1 2 3  וואלה! כסף‏, מהעיתונות הכלכלית לייעוץ תקשורת: מיכל פלטי ומתן בר-ניר ישמשו כיועצים בכירים ב'אורנשטיין חושן', באתר וואלה, 26 בפברואר 2023
↑  אלכסנדר כץ, אחרי 19 שנים במוסף 'גלריה': כתבת האוכל מיכל פלטי פורשת מעיתון 'הארץ', באתר ביזפורטל, 3 באוגוסט 2011
לנדו נוריס

לנדו נוריס (באנגלית: Lando Norris, נולד ב-13 בנובמבר 1999) הוא נהג מרוצים בריטי המתחרה באליפות הפורמולה 1 כנהגה של קבוצת מקלארן.
נוריס זכה באליפות הפורמולה 4 הבריטית ב-2015 ואליפות הפורמולה 3 האירופאית ב-2017.
קריירת מרוצים

בגיל צעיר התעניין במרוצי אופנועים, העניין במרוצי מכוניות התעורר בו לאחר שאביו לקח אותו ואת אחיו לצפות במרוץ קארטינג במסלול סמוך לביתם. הוא החל להתחרות בגיל שבע. במרוץ הארצי הראשון שבו השתתף זינק מהפול פוזישן. בשנת 2013 זכה באליפות ה-WSK האירופאית, באליפות אירופה לצעירים של ה-CIK-FIA ובסופרקאפ הבינלאומי של ה-CIK-FIA. שנה לאחר מכן זכה באליפות העולם בקטגוריית ה-KF1, הקטגוריה הבכירה בקארטינג.
בשנת 2014 השתתף גם באליפות גינטה לנוער (Ginetta), אליפות נלווית לאליפות בריטניה למכוניות תיור (BTCC) וסיים במקום השלישי בדירוג הכללי וראשון בין הרוקיז. שנה לאחר מכן הצטרף יחד עם קבוצת קארלין (Carlin) לאליפות הפורמולה MSA, שנוסדה באותה השנה וסיים כאלוף לאחר שניצח שמונה מרוצים וזינק עשר פעמים מהפול פוזישן. במהלך השנה לקח חלק במספר מרוצים באליפויות הפורמולה 4 הגרמנית והאיטלקית.
בתחילת 2016 לקח חלק ב-Toyota Racing Series, שהתקיימה בניו זילנד וזכה באליפות לאחר שניצח שישה מרוצים. בהמשך אותה שנה זכה באליפויות הפורמולה רנו 2.0 האירופאית והצפון אירופאית (NEC). בנוסף לקח חלק באליפויות הפורמולה 3 הבריטית (11 מרוצים) והאירופאית (3 מרוצים). בשנת 2017 התחרה באופן מלא בפורמולה 3 האירופאית והבטיח את הזכייה באליפות כשנותרו עוד שני מרוצים לסיום העונה.
בשנת 2018 התחרה באליפות הפורמולה 2 וסיים כסגנו של ג'ורג' ראסל שזכה באליפות.
מרוצים > פורמולה 1

| שנה | קבוצה | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2019 | מקלארן | אוסטרליה 12 | בחריין 6 | הרפובליקה העממית של סין 18 | אזרבייג'ן 8 | ספרד פרש | מונקו 11 | קנדה פרש | צרפת 9 | אוסטריה 6 | בריטניה 11 | גרמניה פרש | הונגריה 9 | בלגיה 11 | איטליה 10 | סינגפור 7 | רוסיה 8 | יפן 11 | מקסיקו פרש | ארצות הברית 7 | ברזיל 8 | איחוד האמירויות הערביות 8 |  |  |  | 11 | 49 |
| 2020 | מקלארן | אוסטריה 3 | אוסטריה 5 | הונגריה 13 | בריטניה 5 | בריטניה 9 | ספרד 10 | בלגיה 7 | איטליה 4 | איטליה 6 | רוסיה 15 | גרמניה פרש | פורטוגל 13 | איטליה 8 | טורקיה 8 | בחריין 4 | בחריין 10 | איחוד האמירויות הערביות 7 |  |  |  |  |  |  |  | 9 | 97 |
| 2021 | מקלארן | בחריין 4 | איטליה 3 | פורטוגל 5 | ספרד 8 | מונקו 3 | אזרבייג'ן 5 | צרפת 5 | אוסטריה 5 | אוסטריה 3 | בריטניה 4 | הונגריה פרש | בלגיה 14 | הולנד 10 | איטליה 2 | רוסיה 7 | טורקיה 7 | ארצות הברית 8 | מקסיקו 10 | ברזיל 10 | קטר (מדינה) 9 | ערב הסעודית 10 | איחוד האמירויות הערביות 7 |  |  | 6 | 160 |
| 2022 | מקלארן | בחריין 15 | ערב הסעודית 7 | אוסטרליה 5 | איטליה 53 | ארצות הברית פרש | ספרד 8 | מונקו 6 | אזרבייג'ן 9 | קנדה 15 | בריטניה 6 | אוסטריה 7 | צרפת 7 | הונגריה 7 | בלגיה 12 | הולנד 7 | איטליה 7 | סינגפור 4 | יפן 10 | ארצות הברית 6 | מקסיקו 9 | ברזיל פרש7 | איחוד האמירויות הערביות 6 |  |  | 7 | 122 |
| 2023 | מקלארן | בחריין 17 | ערב הסעודית 17 | אוסטרליה 6 | אזרבייג'ן 9 | ארצות הברית 17 | מונקו 9 | ספרד 17 | קנדה 13 | אוסטריה 4 | בריטניה 2 | הונגריה 2 | בלגיה 76 | הולנד 7 | איטליה 8 | סינגפור 2 | יפן 2 | קטר (מדינה) 33 | ארצות הברית 42 | מקסיקו 5 | ברזיל 22 | ארצות הברית פרש | איחוד האמירויות הערביות 5 |  |  | 6 | 205 |
| 2024 | מקלארן | בחריין 6 | ערב הסעודית 8 | אוסטרליה 3 | יפן 5 | הרפובליקה העממית של סין 26 | ארצות הברית 1 | איטליה 2 | מונקו 4 | קנדה 2 | ספרד 2 | אוסטריה 220 | בריטניה 3 | הונגריה 2 | בלגיה 5 | הולנד 1 | איטליה 3 | אזרבייג'ן 4 | סינגפור 1 | ארצות הברית 43 | מקסיקו 2 | ברזיל 64 | ארצות הברית 6 | קטר (מדינה) 102 | איחוד האמירויות הערביות 1 | 2 | 374 |
| 2025 | מקלארן | אוסטרליה 1 | הרפובליקה העממית של סין | יפן | בחריין | ערב הסעודית | ארצות הברית | איטליה | מונקו | ספרד | קנדה | אוסטריה | בריטניה | בלגיה | הונגריה | הולנד | איטליה | אזרבייג'ן | סינגפור | ארצות הברית | מקסיקו | ברזיל | ארצות הברית | קטר (מדינה) | איחוד האמירויות הערביות | 1 | 25 |
תוצאה בכתב מודגש מסמלת זינוק מפול פוזישן
תוצאה בכתב מוטה מסמלת את זמן ההקפה המהירה
תוצאה בכתב מוקטן מציינת את המקום אליו הגיע הנהג במרוץ הספרינט
↑  העונה טרם הסתיימה
הערות שוליים

↑  Lando Norris' tips on how to get into karting, RedBull.com, 6 December 2016
↑  McLaren F1 team signs Lando Norris to its junior programme, Autosport, 22 February 2017
↑  Kubica fourth fastest on return as Vettel sets testing pace, 2 August 2017
↑  Lando Norris becomes official McLaren test and reserve driver for 2018, 6 November 2017
↑  Norris to replace Vandoorne at McLaren in 2019, Motorsport.com, 3 September 2018
↑    Luke Slater, ‏Lando Norris's impressive Bahrain Grand Prix hints at a McLaren revival, The Telegraph, 2 April 2019
↑  Lando Norris signs new McLaren contract after superb start to F1 career, The Guardian, 9 July 2019
↑  ‘We never thought we could beat Racing Point,’ admits Norris after career-best 4th in qualifying, Formula1.com, 4 July 2020
↑  Norris: Styrian GP best race of F1 career, PlanetF1, 12 July 2020
↑  Norris made "worst start of everyone's career ever" in Turkey, Motorsport.com, 16 November 2020
↑  Norris and Sainz delighted with P4 and P5 in Bahrain GP, as McLaren jump to third in constructors’ battle, Formula1.com. 29 November 2020
↑  Ricciardo leads stunning McLaren 1-2 after Verstappen and Hamilton collide at Monza, Formula1.com, 12 September 2021
↑  Norris agrees major contract extension to stay at McLaren until 2025, Formula1.com, 9 February 2022
↑  Verstappen leads 1-2 in Bahrain season opener as Leclerc retires and Alonso takes final podium place in style, Formula1.com, 5 March 2023
↑  McLaren and rivals 'surprised' by Lando Norris' pace in second-place finish at British Grand Prix, Sky Sports, 10 July 2023
↑  Norris Blames Verstappen Over $45,000 F1 Winner’s Trophy Breakage, Motorsport.com, 24 July 2024
↑  Lando Norris: How McLaren driver suffered huge accident at Las Vegas GP after first DNF of 2023 F1 season, Sky Sport, 20 November 2023
↑  Norris agrees new ‘extended multi-year’ contract with McLaren, Formula1.com, 26 January 2024
↑  Verstappen charges to victory over Hamilton in dramatic Shanghai Sprint, Formula1.com, 20 April 2024
↑  Verstappen charges to victory over Norris and Perez in action-packed Chinese GP, Formula1.com, 21 April 2024
↑  Norris beats Verstappen for breakthrough maiden F1 victory in action-packed Miami Grand Prix, Formula1.com, 5 May 2024
מכבי מעלה אדומים

אליפות ליגה א'
מכבי מעלה אדומים היא קבוצת כדורסל ישראלית מהעיר מעלה אדומים, המתמודדת בליגה הארצית.